อุตุนิยมวิทยาภาคเหนือ เตือนประชาชนบริเวณภาคเหนือระวังอันตรายจากฝนตกหนัก
อุตุนิยมวิทยาภาคเหนือ เตือนประชาชนบริเวณภาคเหนือระวังอันตรายจากฝนตกหนักนายธนาวุฒิ ปัญจพรอุดมลาภ ผู้อำนวยการศูนย์อุตุนิยมวิทยาภาคเหนือ เปิดเผยว่า ระยะนี้ภาคเหนือจะมีฝนเพิ่มมากขึ้น โดยตั้งแต่วันนี้ 1 สิงหาคม 2562 ถึงวันที่ 3 สิงหาคม 2562 จะมีฝนตกหนักถึงหนักมากบางแห่ง ส่วนพายุโซนร้อน “วิภา” บริเวณทะเลจีนใต้ตอนบน จะเคลื่อนขึ้นฝั่งประเทศเวียดนามตอนบนในช่วงวันที่ 1-2 สิงหาคม 2562 ซึ่งจะทำให้ภาคเหนือมีฝนตกหนักเช่นกัน โดยภาคเหนือจะมีฝนและฝนฟ้าคะนองร้อยละ 60 ของพื้นที่ บริเวณจังหวัดเชียงใหม่ แม่ฮ่องสอน เชียงราย พะเยา และน่าน ส่วนจังหวัดเชียงใหม่ จะมีฝนฟ้าคะนองทางตอนกลางของพื้นที่ในช่วงบ่ายถึงค่ำขอให้ประชาชนบริเวณภาคเหนือระวังอันตรายจากฝนตกหนักถึงหนักมาก ซึ่งอาจทำให้เกิดน้ำท่วมฉับพลันและน้ำป่าไหลหลากได้อย่างไรก็ตาม เกษตรกรควรระวังอันตรายและป้องกันความเสียหาย จากสภาวะดังกล่าว โดยดูแลระบบระบายน้ำให้มีประสิทธิภาพ เพื่อป้องกันน้ำท่วมขังเมื่อมีฝนตกหนัก และเกษตรกรควรกักเก็บน้ำเอาไว้ใช้ทางการเกษตรในช่วงที่มีฝนน้อย เกษตรกรที่ปลูกข้าวโพดเลี้ยงสัตว์ ควรระวังและป้องกันการระบาดของศัตรูพืชจำพวกหนอน เช่น หนอนกระทู้ หนอนเจาะลำต้น และหนอนเจาะฝัก